Document ID: /fineweb-2-swissfilter-quality_10-filterrobots/filtered/01798.jsonl.gz/1556

Scho sitem Samschtig hets ide Turnhalle Lägerebreiti nach Maskeball usgseh. Scho bim erschte Ufstelle hend mir vill Spass gha und hend eusi kreative Site sowie inneri Affezwäng chöne uslebe.
Nach emene, för d'GSE-Gugger, eher "ruhige" Abig im Ampere hend die meiste Mitglider am Zistig Morge fit bem Finschliff vode Hotscheball-Deko mitgholfe.
So isch am Nomitag d Halle parat gsi für di erschte Gäscht.
Die sind abem halbi achti acho. Au eusi Gaschtguggene sind scho früeh ume gsi und hend mit eus Stimmig verbreitet.
Als erschts hend d Hornfääger gspillt...
Denn d Eichlefääger...
Und zwüschedure het d Freddy Pfister Band für flotte Sound gsorgt.
Am zwölfi sind eusi Maskene kürt worde. Wie jedes Jahr hend sich alli ganz vill müeh geh. Nomol es Dankeschön a alli wo mitgmacht hend, es sind wider ganz tolli Idee debi gsi ;).
Nach de Prämierig hend mir d Halle grockt. S Video findsch do. Und do goht's id Gallerie.